Da den franske nasjonalforsamlingen ba om frivillige ble Jean-Baptiste Jourdan valgt til (tilsvarende major) for bataljonen andre . Han ledet sine tropper ved den franske seieren i slaget ved Jemappes den 6. november 1792 og ved nederlaget i slaget ved Neerwinden den 18. mars 1793. Jourdans lederegenskaper førte til at han ble forfremmet til brigadegeneral den 27. mai 1793 og til generalmajor (fransk, général de division) to måneder etter. Den 8. september 1793 ledet han sine tropper i slaget ved Hondschoote og ble under kampene såret i brystet. Den 22. september ble han utnevnt til kommandant over nordarméen (fransk Armée du Nord). Tre av hans forgjengere, Nicolas Luckner, Adam Philippe, comte de Custine og Jean Nicolas Houchard var da under arrest og ble senere henrettet med giljotin.